als_Latn dik_Latn sag_Latn
Trajneri Xhani De Biazi ka dalë në një konferencë për shtyp në mjediset e FSHF-së, ku ka folur për shumë gjëra, ndër të tjera edhe për të ardhmen e tij, e cila duket se do të ndahet me atë të kuqezinjve në fund të edicionit kualifikues. Të paktën kështu ka lënë të kuptohet 60-vjeçari nga Sarmede e Italisë, duke nënvizuar se FSHF-ja, nëse e donte vijimin e tij si trajner, do të duhej të ishte kujtuar më parë. Fjala e tij nisi me një analizë të shkurtër të ndeshjes së fundit në Izrael për të vijuar me aspekte të tjera të punës me Shqipërinë:
“Në Izrael ndryshoi fakti që kishte më shumë bindje, më shumë vendosmëri te lojtarët. Kishte një qasje të ndryshme nga ndeshja kundër Luksemburgut. Edhe ndaj Italisë kishim bërë një ndeshje të mirë. Por, nëse mendojmë se jemi në lartësinë e Spanjës dhe Italisë, atëherë e kemi humbur dimensionin dhe kemi gabuar gjithçka, si ambient, si tifozeri, apo si media. Për të ardhmen time nuk duhet të flas me askënd, aq më pak me mediat. Jam këtu prej 5 vitesh e gjysmë, ndaj secili nga ju ka një ide se cila ka qenë sjellja e Xhani De Biazit. Nuk kam pse jap shpjegime. Kur të marr ndonjë vendim, nëse do të marr, atëherë do të shpjegoj. Çfarë të shpjegoj sot, asgjë. Që flitet për lëvizje andej apo këndej, ky nuk është problemi im. Ka disa situata në jetë, në të cilat duhet të ndiesh rrotull besimin dhe konsideratën, të cilën pavarësisht 5 viteve e gjysmë, mendoj se ende nuk e kam nga dikush. Mendoj se nëse Federata dëshironte Xhani De Biazin, do ta bënte më parë, jo sot, se tani është vonë. Unë prisja diçka ndryshe, nuk funksionon kështu. Ata që janë më të mirë, si Lëv, janë konfirmuar 4 vite më parë, unë nuk prisja të më konfirmonin dy vite para, por prisja një diskutim ndryshe nga federata.
Me presidentin kam një raport të mirë, mendoj se është personi me të cilin jam ndier më mirë nga pikëpamja e punës, një person i këndshëm, me të cilën mund të kalosh kohën me gëzim. E di që unë kam një aspekt profesional dhe një njerëzor, që ecin përkrah. Shpesh pikëpamja njerëzore më ka bërë të bëj disa gabime të tmerrshme që nuk dua t’i ribëj. Sa i përket krizës, nuk ka të tillë. E vetmja gjë që më vjen keq është se shumë mes jush ishin gati të bënin funeralin tim pas Izraelit. Më vjen keq që fituam dhe nuk u realizua. Mendoj se trajneri duhet vlerësuar për gjëra të ndryshme, përveç humbjes së 5 ndeshjeve radhazi, ku një është miqësore me Luksemburgun. Shqipëria ka humbur në kualifikuese ndaj Luksemburgut, në kualifikuese. Unë për aq sa do të jem këtu do të jap 110%, nuk mund të vihet në diskutim përkushtimi nga pikëpamja e punës, nga përfshirja në kauzën shqiptare. Arsyet e vendimit? Kur u përgjigja një ditë para ndeshjes, mendova me vete se historia me Shqipërinë mund të përfundonte sot këtu, nëse humbnim në Izrael, sepse ndoshta mendohej nga dikush që ndeshjet e fundit ishte më mirë të bëheshin me trajner tjetër.
Unë e kam vendosur në mendjen time që në fund të kualifikueseve të iki, është një proces natyral, ka fillim dhe fund. Është momenti të kërkoj sfida të reja. Por mjafton që Shqipëria të mos bëjë revolucion dhe makina është në rregull. A kam marrë më shumë nga Shqipëria, apo i kam dhënë më shumë? Kjo histori është si veza dhe pula. Unë kam marrë gjithmonë përgjegjësitë për humbjet, ndërsa për fitoret janë të aftë të gjithë t’i marrin meritat. Puna ime është të qetësoj lojtarët dhe pastaj të vlerësoj atë që ishte ndërtuesi i vërtetë i kësaj, presidenti që më mbajti, i cili vazhdoi me mua edhe pas dyvjeçarit të parë. Jo gjëra stratosferike, por ai kishte parë te puna që bëmë atë që duhej bërë dhe arritur në pjesën e dytë. Ka një evolucion për gjithçka, jeta vazhdon, ka një fillim dhe një fund për të gjitha. Edhe në punë është e njëjta gjë, edhe në marrëdhënie ndodh. Ajo që nuk duhet të ndodhë është që unë të shkatërroj një eksperiencë të jashtëzakonshme, fantastike. Raporti ekziston, ndoshta prisja gjëra të tjera, që nuk ndodhën, ndaj mendoj se në fund secili zgjedh rrugën që sheh më të përshtatshme.”
”
-
Futboll/ 3 orë më parë
Fisk i “sekuestroi” pasuritë në Brazil, Neymar paguan 2.1 mln
Neymar pranon të paguajë shumën prej 2,1 milionë euro në arëkn e institucioneve fiskale të...
-
La Liga/ 3 orë më parë
Historia i jep të drejtë Real-it, por Barcelona…
Mbrëmjen e sotme, në “Camp Nou”, do të luhet “El Clasico” i parë i...
-
Seria A/ 3 orë më parë
Juventus-Lazio, bardhezinjtë kanë fituar 7 ndeshjet e fundit
Juventus dhe Lazio do të përballen mbrëmjen e sotme në “Olimpico” të Romës për...
-
Bundesliga/ 3 orë më parë
Borussia Dortmund konfirmon pezullimin e Dembele
Ousmane Dembélé mbetet i dënuar. Sulmuesi francez, i blerë nga Borussia Dortmund vitin e...
-
Premier League/ 3 orë më parë
United-West Ham, “Djajtë” s’humbasin ndaj “Hammers” prej 12 ndeshjesh
Manchester United do ta hapë sezonin e ri të Premier League këtë të diel....
-
Bundesliga/ 4 orë më parë
Aubameyang: “Milan? Dua të kthehem, por ata janë në gjumë”
Mund të ishte një ditë feste për Pierre-Emerick Aubameyang dhe Borussia Dortmund. Do të kishte mjaftuar...
-
Futboll/ 4 orë më parë
Keita sulm kundër Lazio: “Isha gati për Superkupën, përjashtimi më hidhëron!”
Vigjilje e trazuar dhe plot ankth në “shtëpinë” Lazio. Me vetëm pak orë nga...
-
Atletikë/ 4 orë më parë
Dramatike, Bolt dëmtohet në garën e fundit të karrierës
E pabesueshme në Londër. Usain Bolt u dëmtua në garën e fundit të karrierës së tij,...
-
La Liga/ 16 orë më parë
“MS” është super edhe pa “N”
Me largimin e Neymar Barcelona i ka thënë lamtumirë simbolit “MSN”, treshja sulmuese që...
-
La Liga/ 16 orë më parë
Barca-Real, madrilenët vënë bast për katalanasit
Çdo “El Clasico” shoqërohet me polemika dhe debate të ndryshme dhe në prag të...
als_Latn als_Latn als_Latn als_Latn unk unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn sot_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn lmo_Latn als_Latn